kardosdrur/scandi-wiki huggingface dataset:
Granslev Kirke

Granslev Kirke er beliggende i Granslev Sogn i Favrskov Kommune.

Bygningshistorie 
Granslev Kirke er oprindelig en traditionel romansk landsbykirke med skib og kor opført i granitkvadre på en skråkantsokkel. Som kirken fremtræder i dag, er den fuldstændig præget af sin egenskab af herregårdskirke til det nærliggende Bidstrup gods. I 1766 lod ejeren Hans Henrik de Lichtenberg kirken fuldstændigt ombygge. Der blev opført et tårn med det særprægede løgkuppelspir. Han tilføjede et våbenhus i syd og et gravkapel for Lichtenberg-slægten mod nord. Skibets bjælkeloft blev gemt bag et fladt, pudset loft med trukket hulkehl langs væggene, og han lod indbygge hvælvinger i koret.

Inventar 
Kirkens inventar er ligeledes præget af tilhørsforholdet til Bidstrup. Af oprindeligt inventar finder man kun den romanske døbefont, udført i granit og udsmykket med dobbeltløver. Den er dog lettere moderniseret, idet man har monteret en ny kant i malet fyrretræ. Over den hænger en lille kroneformet dåbshimmel udført i barokstil. Orglet er fra 1700-tallet. Stolestaderne er udsmykket med våbenskjoldet for slægten Lichtenberg. Altertavlen er i en pragtfuld barokstil med fritstående, marmorerede søjler. Den er antagelig fra 1742. Bag alteret er det et panelværk i samme stil. På nordvæggen hænger der en herskabsstol som en karnap ud fra væggen. Adgangen hertil har været fra det førnævnte gravkapel.

Kirken blev af Bidstrups ejer, Hans Henrik Honnens de Lichtenberg, overdraget til selveje i 1955.

Eksterne kilder og henvisninger 

 Granslev Kirke  hos nordenskirker.dk
 Granslev Kirke hos denstoredanske.dk
 Granslev Kirke hos KortTilKirken.dk

Kirker i Favrskov Kommune
Kirker i Århus Stift
Kirker i Viborg Amt
Gary Cahill

Gary James Cahill (født 19. december 1985 i Sheffield, England) er en engelsk fodboldspiller, der spiller som forsvarsspiller hos Premier League-klubben AFC Bournemouth. Han havde debut i  3-0 sejren over Barnsley 11. september, 2021. Han kom til klubben fra Crystal Palace FC, hvor han spillede fra 2019-2021. Cahill havde sin storhedstid og længste klubophold hos storklubben Chelsea FC, hvor han spillede fra 2012-2019. Forsvarsspilleren har desuden spillet for Aston Villa, Bolton Wanderers og på lejebasis hos Burnley, samt hos Sheffield United i sin hjemby.

Landshold 

Cahill scorede den 2. september 2011 sit første mål for Englands A-landshold i kampen mod Bulgarien, men har tidligere optrådt for sit land på både U-20 og U-21 niveau.

Referencer

Eksterne henvisninger 

 

Fodboldspillere fra England
Fodboldspillere fra Aston Villa F.C.
Fodboldspillere fra Burnley F.C.
Fodboldspillere fra Sheffield United F.C.
Fodboldspillere fra Bolton Wanderers F.C.
Fodboldspillere fra Chelsea F.C.
Personer fra Sheffield
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Fabrice Muamba

Fabrice Ndala Muamba (født 6. april 1988 i Kinshasa, Zaire) er en engelsk tidligere fodboldspiller af congolesisk afstamning, der spillede som defensiv midtbanespiller hos Premier League-klubben Bolton Wanderers. Han kom til klubben fra Birmingham City i juni 2008, og har desuden tidligere spillet for Arsenal F.C..

Den 17. marts 2012 kollapsede Muamba på banen under en FA Cup kvartfinale mod Tottenham. Han blev efterfølgende forsøgt genoplivet på banen og blev derefter kørt på hospitalet. På hospitalet blev Muamba genoplivet, efter han havde været død i 78 min.. På grund af sit kollaps stoppede Muamba efterfølgende karrieren.

Landshold 
Muamba har ikke optrådt for Englands A-landshold, men har siden 2007 optrådt tolv gange for sit land på U-21 niveau.

Eksterne henvisninger 

 Soccerbase.com spillerinfo

Referencer 

Fodboldspillere fra England
Fodboldspillere fra Arsenal F.C.
Fodboldspillere fra Birmingham City F.C.
Fodboldspillere fra Bolton Wanderers F.C.
Matthew Taylor

Matthew Simon Taylor (født 27. november 1981 i Oxford, England) er en engelsk fodboldspiller, der spiller som venstre back hos Swindon Town. Tidligere har han blandt andet repræsenteret West Ham og Northampton.

Landshold 
Taylor har (pr. april 2018) endnu ikke optrådt for Englands A-landshold, men spillede mellem 2002 og 2003 tre kampe for landets U-21 hold.

Eksterne henvisninger 

Fodboldspillere fra England
Fodboldspillere fra Luton Town F.C.
Fodboldspillere fra Portsmouth F.C.
Fodboldspillere fra Bolton Wanderers F.C.
Kevin Davies

Kevin Cyril Davies (født 26. marts 1977 i Sheffield, England) er en engelsk tidligere fodboldspiller, der spillede som angriber. Han spillede ti år for Bolton Wanderers og var desuden tilknyttet blandt andet Southampton, Chesterfield og Preston.

Landshold 
Davies spillede én kamp Englands A-landshold, der faldt i 2010.

Eksterne henvisninger 

Fodboldspillere fra England
Fodboldspillere fra Chesterfield F.C.
Fodboldspillere fra Southampton F.C.
Fodboldspillere fra Blackburn Rovers F.C.
Fodboldspillere fra Millwall F.C.
Fodboldspillere fra Bolton Wanderers F.C.
Fodboldspillere fra Preston North End F.C.
Personer fra Sheffield
Jammerbugt

Jammerbugt er et dansk farvand, der er en del af Skagerrak.

Farvandet afgrænses af en bueformet 100 km lang kyststrækning mellem Hirtshals, Løkken og Bulbjerg og forlænges mod Hanstholm af Vigsø Bugt.

Særligt omkring Lønstrup nedbrydes kyststrækningen. Der er derfor etableret kystsikring, men dette forhindrer ikke nedbrydningen. Syd før Løkken og ved Svinkløv er kyststrækningen stabil eller sågar i vækst. Der er en del fiskeri i bugten, og havnene i Hirtshals og Hanstholm er vigtige fiskerihavne.

I 2007 lagde bugten navn til Jammerbugt Kommune, der dækker en stor del af området.

Under en forundersøgelse af Jammerbugten, som et led af projekt "Jammerbugt i balance" ledet af fotograf Klaus Thymann, blev der fundet blødkoraller (dødningehånd), stenrev og en stor artsrigdom.

Referencer

Eksterne henvisninger 

 VisitJammerbugtens officielle turisthjemmeside 

Bugter i Danmark
Skagerrak
Bugter i Nordsøen
Mark Davies

Mark Nicholas Davies (født 18. februar 1988 i Wolverhampton, England) er en engelsk fodboldspiller, der spiller som midtbanespiller hos den engelske 1. divisions klub Bolton Wanderers. Han kom til klubben fra i januar 2009 fra Wolverhampton Wanderers i sin fødeby, og har desuden spillet på lejebasis hos Leicester City.

Landshold 
Davies har (pr. august 2009) endnu ikke optrådt for Englands A-landshold, men har tidligere optrådt på ungdomsbasis for landet.

Eksterne henvisninger 
 Soccerbase.com spillerinfo 
 Bolton Wanderers spillerinfo 

Fodboldspillere fra England
Fodboldspillere fra Wolverhampton Wanderers F.C.
Fodboldspillere fra Leicester City F.C.
Fodboldspillere fra Bolton Wanderers F.C.
Personer fra Wolverhampton
Gavin McCann

Gavin Peter McCann (født 10. januar 1978 i Blackpool, England) er en engelsk tidligere fodboldspiller, der spillede som midtbanespiller. Han repræsenterede flere store engelske Premier League klubber såsom Everton F.C., Sunderland A.F.C., Aston Villa F.C. og senest Bolton Wanderers.

Landshold 
McCann spillede i 2001 en kamp for Englands landshold, som faldt i 2001 i et opgør mod Spanien.

Eksterne henvisninger 

Fodboldspillere fra England
Fodboldspillere fra Everton F.C.
Fodboldspillere fra Sunderland A.F.C.
Fodboldspillere fra Aston Villa F.C.
Fodboldspillere fra Bolton Wanderers F.C.
Personer fra Blackpool
El Mundo

El Mundo (spansk: Verden) er den næststørste avis i Spanien med et oplag på 330.000, og overgåes således kun af El País. El Mundo udkom første gang 23. oktober 1989 og blev grundlagt af Alfonso de Salas og Pedro J. Ramírez (der stadig er hhv. udgiver og chefredaktør samt Balbino Fraga og Juan González. Politisk tilhører avisen centrum-højre.

Avisen har sin hovedredaktion i Madrid, men har regionale redaktioner, der redigerer særlige regionale udgaver i Andalusien, Castilla og León, De Baleariske Øer, Bilbao m.fl. Chefredaktør Pedro J. Ramirez er i modsætning til andre avisers chefredaktører en prominent person, der bliver identificeret med avisen. El Mundo ejes ligesom sportsavisen Diario og erhvervsavisen Expansión af det italienske udgiverselskab RCS MediaGroup gennem dettes spanske datterselskab, Unidad Editorial S.L.

I lighed med El País er El Mundo et symbol på Spaniens transition fra diktatur til demokrati, og den har flere gange spillet en stor rolle i forhold til landets politiske liv. Op til parlamentsvalget i 1996 afslørede avisen, at der var forbindelser mellem terrorgruppen Grupos Antiterroristas de Liberación og den socialistiske regering under ledelse af Felipe González. Historien medvirkede til at regeringen led et stort nederlag ved valget. I forbindelse med terrorangrebet 11. marts 2004 i Madrid fortalte El Mundo sammen med avisen La Razón, tv-kanalen Telemadrid og radiostationen COPE, at den forklaring, som myndighederne gav var usammenhængende, og at den baskiske terrororganisation ETA var involveret i terrorhandlingen. Andre medier, såsom El País, ABC og radiostationen Cadena SER, beskyldte El Mundo m.fl. for at være manipulerende.

Eksterne henvisninger 

 El Mundos hjemmeside

Referencer 

Etableret i 1989
Aviser fra Spanien
Aviser på spansk
Hufvudstadsbladet

Hufvudstadsbladet (fork. Hbl) er med sit oplag på ca. 51.000 eksemplarer den største svensksprogede avis i Finland. Den har, som navnet antyder, sin hovedredaktion i landets hovedstad, Helsinki. Hufvudstad  er en ældre stavemåde for huvudstad, "hovedstad".

Avisen blev grundlagt af August Schauman og udkom første gang 5. december 1864. I løbet af det 19. århundrede blev avisen landets største. I 1920 blev Hufvudstadsbladets Förlag och Tryckeri AB dannet for at drive avisen. Selskabets ejer og direktør var Amos Andersson, der tillige var redaktør 1922-1936. Konstsamfundet, dannet af Andersson i 1940, overtog ejerskabet i 1945 og har været eneejer af avisen siden.

Avisen er siden 2004 udkommet i tabloidformat. I 2006 blev avisen tildelt European Newspaper Award for Europas bedst designede avis i kategorien lokale aviser.

Eksterne henvisninger 
 Hufvudstadsbladets hjemmeside

Aviser fra Finland
Etableret i 1864
Göteborgs-Posten

Göteborgs-Posten (GP) er en regionalt dagblad, der udgives i Göteborg, Sverige. Avisen distribueres hovedsageligt i det vestlige Götaland og er med sit oplag på 245.000 og et dagligt læsertal på 573.000 (2008) den største avis i Vestsverige og den næststørste i hele landet, overgået af Dagens Nyheter og efterfulgt af Svenska Dagbladet. Politisk er avisen liberal.

Avisen blev grundlagt i 1813 og udkom i første omgang kun frem til 1822. I 1859 blev udgivelsen genoptaget, og frem til 1872 var David Felix Bonnier (1822–1872) redaktør. Siden 1939 har avisen udkommet alle ugens syv dage. Avisens netavis, GP.se, blev lanceret i 1995. Siden 2004 har avisen udkommet i kompaktformat.

Siden 1944 har avisen været Göteborgs største annoncemedie. Op til 40 procent af avisen er annoncer. I 2006 passerede Göteborgs-Postens annonceomsætning 860 mio. svenske kroner.

Eksterne henvsininger 
 Göteborgs-Postens hjemmeside

Aviser fra Sverige
Posten
Etableret i 1813
Ophørt i 1922
Etableret i 1859
Jail Bait

Jail Bait er en amerikansk film fra 1954, skrevet af Alex Gordon og filmens instruktør Edward D. Wood Jr., og den adskiller sig fra Ed Woods andre produktioner ved faktisk at have en nogenlunde realistisk handling og ved at forsøge at klassificere sig selv som film noir.

Handling 
Gangsteren og morderen Vic Brady (Timothy Farrell) introducerer den unge Don Gregor (Clancy Malone) til en Verden af kriminalitet. Sammen bryder de ind i et teater. Vic skyder efter billetdamen og Don skyder, i panik, nattevagten (Bud Osborne), da denne ikke vil udlevere kassebeholdningen. 

I mellemtiden er Marilyn Gregor (Dolores Fuller) blevet urolig for sin bror, Don, der har det med at rode sig i ud i situationer, han ikke kan overskue – og da hun opdager at faderens revolver er væk bliver hun for alvor bange. 

I panik flygter Vic og Don fra teateret og hjem. Desværre har Don så mange samvittighedskvaler over det, han har gjort, at han vil melde sig selv til politiet. Det vil Vic ikke høre tale om og skyder Don. Vics kæreste (Theodora Thurman) forsøger at overtale ham til at rejse væk sammen med hende, men Vic vil først slå en handel af med Dons familie, der endnu ikke aner, at Don er død. Dons far, Dr. Boris Gregor (Herbert Rawlinson), er plastikkirurg, og Vic øjner chancen for, som "løsesum", at få Boris Gregor til at ændre hans udseende, så Vic kan undgå sin straf, men da Boris (efter at have tilkaldt politiet hjemmefra) ved et tilfælde finder Dons lig i Vics hjem, hvor han og Marilyn er blevet beordret hen og foretage den plastiske operation, tager han en grusom hævn: Han ændrer skam Vics ansigt – til DONS! Og politiet skyder ham ned, da han i rædsel forsøger at flygte fra sit hjem, i den tro at han har myrdet billetmanden.

Medvirkende 
 Lyle Talbot: Inspektør Johns 
 Dolores Fuller: Marilyn Gregor 
 Herbert Rawlinson: Doktor Boris Gregor 
 Steve Reeves: Politiløjtnant Bob Lawrence 
 Clancy Malone: Don Gregor 
 Timothy Farrell: Vic Brady 
 Theodora Thurman: Loretta 
 Bud Osborne: Paul McKenna, nattevagt 
 Mona McKinnon: Frøken Willis 
 Don Nagel: Detektiv Davis 
 John Robert Martin: Detektiv McCall 
 La Vada Simmons: Frøken Lytell 
 Regina Claire: Avis-reporter 
 John Avery: Politilæge
 Henry Bederski: Suspekt person hos politiet (ukrediteret) 
 Conrad Brooks: Retsmediciner / fotograf (ukrediteret) 
 Ted Brooks: Politimand (ukrediteret) 
 Chick Watts: Natklub-performer (ukrediteret) 
 Cotton Watts: Natklub-performer (ukrediteret) 
 Edward D. Wood Jr.: Radioavis-annoncør (ukrediteret)

Eksterne Henvisninger 

Kriminalfilm fra USA
Amerikanske film fra 1954
Apraxi

Apraxi (græsk: άπραξία – mgl. handling). Manglende evne til at udføre handlinger, eksempelvis efter en blodprop i hjernen.

Symptomer
Agnosi

Agnosi (græsk: α-γνώσις – a-gnosis – uvidenhed). Manglende evne til at genkende. Det drejer sig om sanseindtryk som fx synssansen, høresansen, følesansen, men kan være knyttet til samtlige sanser også. Forårsaget af en hjerneskade eller skizofrene tankeforstyrrelser.

Symptomer
Psykiske sygdomme
Conwy

Conwy er en by i Nord-Wales i grevskabet Clwyd. Byen ligger lige nord for Conwy Valley, og en vigtig turist, markeds- og handelsby for lokalområdet. Byen er anlagt ud til floden Conwy, og byen Deganwy ligger overfor Conwy på den anden side af floden. 
Byen har en station på North Wales Coast Line.

Blandt turister er byen først og fremmest kendt for sin enorme borg Conwy Castle og tilhørende, stort set intakte, bymur. Borgen blev opført af Edward 1. mellem 1283 og 1289. Før slottet havde der ligger klosteret Aberconwy Abbey grundlagt i 1190, men der kan have været en lille landsby tidligere.

Andre seværdigheder 
 Plas Mawr – et gammelt "stateligt hus"
 Conwy Suspension Bridge – imponerende hængebro opført af Thomas Telford
 Aberconwy House – gammelt hus fra 1400-tallet
 Mindste hus i Storbritannien - Et meget lille hus

Byer i Wales
Butendiek

Butendiek (plattysk for uden for diget) er en havvindmøllepark cirka 34 km vest for friserøen Sild. Vindmølleparken med 80 vindmøller på hver 3,6 megawatt (MW) blev taget i brug i 2015 og leverer strøm med en maksimal effekt på 288 MW. Projektet var oprindeligt tænkt som en borgervindmøllepark, hvor personer fra hele området kunne tegne andele, men efter at projektet løb ind i finanseringsproblemer, blev det 2010 solgt til en privat investor (wpd). Butendiekerne har opført parken i overenstemmelse med Agenda 21-principper. Prisen for hele projektet er seks mia. kroner.

Eksperter har regnet ud, at vindparkens 80 vindmøller i løbet af et år kan spare energi, der svarer til cirka 960.000 tons brunkul, og 200.000 private husholdninger forsynes med strøm. De 60 kæmpemøller til projektet skal vedligeholdes fra den kommunalt ejede Rømø Havn.

Kritikere frygter, at turismen på øen vil skades.

Selv om Sild tilhører den nordfrisiske sprogområde (se Sölring), valgte investorerne et plattysk navn til projektet.

Eksterne henvisninger 
 Butendieks hjemmeside
 wpd-gruppen

Referencer 

Havvindmølleparker
Nordfrisland
Basileios den Store

Basileios den Store eller Basilius af Cæsarea (født 330, død 1. januar 379) ( ) var biskop i Cæsarea Mazaca i Kappadokien (nu Kayseri i Tyrkiet). Han var en af kirkefædrene og havde indflydelse i det 4. århundrede som kristen teolog. Baileios var tilhænger af den nikænske position i kirken efter synoden i år 325 mod Arius og hans tilhængere.

Udover arbejdet som teolog er Basileios kendt for sin sociale bevidsthed overfor de fattige og mindre privilegerede. Desuden etablerede han retningslinjer for klosterlivet med fokus på fællesskabet, bønner og manuelt arbejde. Sammen med Pachomius er han husket som grundlægger af klostervæsnet, og han er anerkendt som helgen både i den østlige og vestlige kirke.

Eksterne henvisninger 

Kirkefædre
Kirkelærere
Spyro: Year of the Dragon

Spyro: Year of the Dragon er et platformspil udviklet af Insomniac Games og udgivet af Sony Computer Entertainment til PlayStation. Spillet blev udgivet i Nordamerika den 24. oktober, 2000, og i Europa den 10. november samme år. Year of the Dragon er det tredje spil i Spyro-serien og det sidste Spyro-spil der blev udgivet til PlayStation. Spillet var desuden også det sidste af Spyro-spillene udviklet af Insomniac; deres næste titel var ''Ratchet & Clank til PlayStation 2.

Figurer 

Figurer i spillet inkluderer blandt andre: Elora, Hunter, The Professor, Zoe, Moneybags, Sheila, Sgt. Byrd, Bentley, Agent 9., Sorceress, Sparx, Buzz, Spike og Scorch.

Referencer

Eksterne henvisninger 
 

Computerspil fra 2000
Year of the Dragon
PlayStation-spil
David Fox

David Lee Fox (født 13. december 1983 i Stoke-on-Trent, Staffordshire, England) er en engelsk professionel fodboldspiller. Han spiller som midtbanespiller hos Plymouth Argyle. Han har også spillet for Englands U-20-landshold.

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Shrewsbury Town F.C.
Fodboldspillere fra Blackpool F.C.
Fodboldspillere fra Royal Antwerp FC
Fodboldspillere fra Norwich City F.C.
Fodboldspillere fra Barnsley F.C.
Michael Dawson

Michael Richard Dawson (født 18. november 1983 i Northallerton, North Yorkshire) er en engelsk professionel fodboldspiller, som er forsvarsspiller hos Hull City. Michael Dawson har to  ældre brødre, der også er professionelle fodboldspillere: Andy Dawson, der spiller i Hull City og den mindre kendte Kevin Dawson, som tidligere har spillet i Chesterfield.

Michael Dawson optrådte første gange for Englands A-landshold i en venskabskamp mod Ungarn i august 2010. Dawson har har i perioden 2003–2005 optrådt 13 gange for sit land på U-21 niveau. Han blev udtaget til VM i 2010 i Sydafrika kort før turneringsstart, efter at englændernes anfører Rio Ferdinand blev skadet.

Eksterne henvisninger 

Fodboldspillere fra England
Fodboldspillere fra Nottingham Forest F.C.
Fodboldspillere fra Tottenham Hotspur F.C.
Deltagere ved verdensmesterskabet i fodbold 2010
Charlotte Østervang

Charlotte Østervang (født 1970), er en dansk international fotograf, journalist og forfatter, bosiddende i New York anno 2009.

Østervang er uddannet på en fotoskole i Prag og har suppleret sin uddannelse med et årskursus på International Center of Photography i New York.

Udstillinger 
Udover adskillige udstillinger i New York City har Østervang tidligere udstillet på:
 Gallery Pablos Birthday
 Palais de Nations at United Nations, Geneve
 Kunstnernes Efterårsudstilling/ Den FrieUdstillingsbygning, København.

Priser og udmærkelser 
 Palle Fogtdals Fotografpris
 Vinderbillede I konkurrencen Image06 (American Society of Media Photographers)
 Førsteprisen i konkurrencen i Gordon Parks International Photography Competition 2006
 Årets Pressefoto 2007

Bibliografi 
 Fristaden Christiania 2007 – 2008 – reportage- og portrætbog

Eksterne henvisninger 
Charlotte Østervangs hjemmeside

Fotografer fra Danmark
Llandudno

Llandudno er en by i Nord-Wales i grevskabet Clwyd. Byen ligger lige nord for Conwy Valley, og en vigtig turist-, markeds- og handelsby for lokalområdet. Byen har en station på Conwy Valley Line, men der er også direkte tog fra Crewe og endog enkelte fra London (i højsæsonen).

Llandudno er først og fremmest en klassisk engelsk badeby og betegnes endda som "Dronningen af Wales' badebyer". Ud over at være badeby fungerer byen som udgangspunkt for mange turisters besøg i Conwy og Conwy Valley og der er en række forskellige seværdigheder og skøn natur indenfor relativt kort afstand af byen. Byudviklingen begyndte med jernbanens adkomst i 1848, men der har været bebyggelse på stedet længe inden – måske allerede i stenalderen. På forbjerget Great Orme har man fundet en kobber-mine fra bronze-alderen.

Seværdigheder 
 Fine strande med strandpromenader og gamle, fine hoteller
 Llandudno Pier
 Great Orme: Forbjerg med sporvogn og tovbane op til toppen, smuk udsigt og en kobber-mine fra bronze-alderen
 Alice i Eventyrland museum

Kendte bysbørn 
 Neville Southall, tidligere fodboldspiller.
 Neal Eardley, fodboldspiller.
 William Morris "Billy" Hughes, 7. statsminister af Australien.

Byer i Wales
Helly Juell Hansen

Helly Juell Hansen (født 12. august 1840, død 12. januar 1914) var en norsk sømand og virksomhedsgrundlægger. Han grundlagde i 1877 tekstilfirmaet Helly J. Hansens Oljeklædefabrik, som senere blev til Helly Hansen.

Erhvervsfolk fra Norge
Gareth Bale

Gareth Frank Bale (født 16. juli 1989 i Cardiff, Wales) er en walisisk tidligere professionel fodboldspiller, der senest spillede for den amerikanske klub Los Angeles FC.

Bale blev i år 2013 kåret som årets spiller i Barclays Premier League, efter sine præstationer i ligaen for Tottenham. 

Gareth Bale blev i sommer-transfervinduet 2013 solgt fra engelske Tottenham Hotspurs til spanske Real Madrid C.F for omkring 100 millioner euro. (750 millioner kr.), hvilket betød, at han dengang var verdens dyreste fodboldspiller. Denne plads indtages nu (2017) af Neymar, der  blev solgt til PSG for €222 millioner.

Gareth Bale har vundet Champions League fem gange med Real Madrid C.F (2014, 2016, 2017, 2018 2022), hvor han i første finale scorede målet til 2-1 mod Atletico Madrid, mens han i 2018-finalen blev skiftet ind i 61. minut og blev matchvinder med to mål i 3-1-sejren over Liverpool FC.

Kilder

Eksterne henvisninger 

 

Fodboldspillere fra Wales
Fodboldlandsholdsspillere fra Wales
Fodboldspillere fra Southampton F.C.
Fodboldspillere fra Tottenham Hotspur F.C.
Fodboldspillere fra Real Madrid CF
Personer fra Cardiff
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Asja Lācis

Asja Lācis (, ) (født 19. oktober 1891, død 21. november 1979 i Riga, Letland) var en lettisk bolsjevikisk skuespillerinde og teaterdirektør, som blev berømt for sit proletarteater for børn. I 1922 flyttede hun til Tyskland, hvor hun lærte Bertolt Brecht og Erwin Piscator, at kende, og som hun introducerede for Vsevolod Mejerhold og Vladimir Majakovskij. I 1924 mødte hun Walter Benjamin på Capri.

Kildeangivelser 

Skuespillere fra Letland
Personer fra Riga
FN-sekretariatet

FN-sekretariatet er et af hovedorganerne i de Forenede Nationer (FN). 

Det ledes af generalsekretæren, og beskæftiger en stab på omkring 8.900 embedsmænd fra FN's 193 medlemslande (pr. 19 juni 2014). Omkring halvdelen arbejder i FN's hovedkvarter i New York.

Sekretariatet forvalter organisationens programmer og retningslinjer og betjener dens øvrige hovedorganer, bl.a. FN's generalforsamling, FN's Sikkerhedsråd samt FN's økonomiske og sociale råd med rapporter og informationer. 

Sekretariatet
Etableret i 1945